Document ID: 32004D0883

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 10ης Δεκεμβρίου 2004 για την προσαρμογή του παραρτήματος της οδηγίας 95/57/ΕΚ του Συμβουλίου σχετικά με τη συλλογή στατιστικών στοιχείων στον τομέα του τουρισμού όσον αφορά τους καταλόγους χωρών [κοινοποιηθείσα υπό τον αριθμό Ε(2004) 4723] (Κείμενο που παρουσιάζει ενδιαφέρον για τον ΕΟΧ) (2004/883/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 95/57/ΕΚ του Συμβουλίου, της 23ης Νοεμβρίου 1995, σχετικά με τη συλλογή στατιστικών στοιχείων στον τομέα του τουρισμού (1), και ιδίως το άρθρο 3 παράγραφος 2, Εκτιμώντας τα ακόλουθα: (1) Οι κατάλογοι χωρών που χρησιμοποιούνται για τη συλλογή στοιχείων πρέπει να επικαιροποιηθούν προκειμένου να διευκολυνθεί η συλλογή εναρμονισμένων στατιστικών, αλλά και λόγω των νέων απαιτήσεων όσον αφορά τα στοιχεία για νέες χώρες προορισμού και προέλευσης. Οι απαιτήσεις αυτές ανέκυψαν από τις αλλαγές στην ταξιδιωτική συμπεριφορά. (2) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής στατιστικού προγράμματος, η οποία συστάθηκε με την απόφαση 89/382/ΕΟΚ, Ευρατόμ του Συμβουλίου (2). ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα της οδηγίας 95/57/ΕΚ τροποποιείται σύμφωνα με το παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 10 Δεκεμβρίου 2004.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 4488
1700
4256

EuroVoc IDs (Expanded): 4488
1700
4256

Dataset Source: meu

Split: train